stanford-oval/wikipedia huggingface dataset:
เอมิ มาเรีย
ผลงาน > อีพี

| ปี | รายละเอียดอัลบั้ม | โอริคอน อัลบั้ม ชาร์ต |
| --- | --- | --- |
| 2007 | Between the Music ออกจำหน่าย: 24 ตุลาคม ค.ศ. 2007  ค่าย: Freest Inc. (FRUR-001)  รูปแบบ: ซีดี, ดิจิทัลดาวน์โหลด  | — |
| 2008 | iTunes Live from Tokyo ออกจำหน่าย: 8 ตุลาคม ค.ศ. 2008  รูปแบบ: ดิจิทัลดาวน์โหลด  | — |
ผลงาน > ซิงเกิล > ร้องเดี่ยว

| ออกจำหน่าย | เพลง | หมายเหตุ | อันดับสูงสุด> Oricon Singles Charts | อันดับสูงสุด> Billboard Japan Hot 100 | อันดับสูงสุด> RIAJ digital tracks* | อัลบั้ม |
| --- | --- | --- | --- | --- | --- | --- |
| 2008 | I Gotta (Summer Kiss) | มีแบบรีมิกซ์ในอัลบั้มเดียวกัน | — | — | — | อะบัลลาดออฟมายโอวน์ |
| 2008 | 愛と夢のあいだで (In the Middle of Love and Dreams) | เรดิโอซิงเกิล ภาพยนตร์เพลง | — | 55 | — | อะบัลลาดออฟมายโอวน์ |
| 2009 | One Way Love | ดิจิทัลดาวน์โหลด | — | 37 | — | คอนทราสต์ |
| 2010 | Show Me Your Love |  | 141 | 27 | 31 | คอนทราสต์ |
| 2010 | We Standing Strong ร้องคู่กับ Jay'ed | ดิจิทัลดาวน์โหลด | — | — | — | คอนทราสต์ |
"—" ไม่ติดชาร์ต *Japan Hot 100 สำรวจในเดือนกุมภาพันธ์ 2008 ส่วน RIAJ Digital Track Chart สำรวจในเดือนเมษายน 2009
ผลงาน > ซิงเกิล > ร้องร่วมกับศิลปินอื่น

| ออกจำหน่าย | เพลง | หมายเหตุ | อันดับสูงสุด> Oricon Singles Charts | อันดับสูงสุด> Billboard Japan Hot 100 | อันดับสูงสุด> RIAJ digital tracks | อัลบั้ม |
| --- | --- | --- | --- | --- | --- | --- |
| 2008 | "Flash" ดีเจโกโมริ feat. ชี (วง Foxxi Misq), เอมี มาเรีย | ดิจิทัลดาวน์โหลด | — | — | — | What's R&B? |
| 2009 | "Wisdom" ซีดา feat. อิลล์-บอสสติโน, เอมี มาเรีย |  | 8 | — | — | Seeda Best |
ผลงาน > ผลงานอื่น

| ออกจำหน่าย | เพลง | หมายเหตุ | อัลบั้ม |
| --- | --- | --- | --- |
| 2007 | In da Club โทโมะเง็น feat. เอมิ มาเรีย, จีเอส (Doberman Inc.), ยูกิ (Infumiaikumiai) |  | 06 Out Side |
| 2007 | Free ไอ-เดีย (โดยเอมิ มาเรีย) | นำเพลงของเดนีซ วิลเลียมส์ มาขับร้องใหม่ | Re;cover |
| 2007 | トロピカル Toropikaru (Tropical) เอ็มซีโมกกี feat. วูลฟ์แพ็ก, เอมิ มาเรีย |  | Katrina |
| 2008 | 2 My Fans 10forefdee feat. Kayzabro, เอมิ มาเรีย |  | 104: 4 Jpanese |
| 2008 | トロピカル Toropikaru (Tropical) วูลฟ์แพ็ก feat. เอ็มซีโมกกี, เอมิ มาเรีย |  | Gold Experience |
| 2008 | 夢の痕 Yume no Konseki (Dream Traces) ฮันญา | เสียงเบื้องหลัง | Doctor Tokyo |
| 2008 | Sky55 L-Vokal feat. เอมิ มาเรีย |  | Free |
| 2009 | Luv Is... Jay'ed feat. เอมิ มาเรีย |  | Musication |
| 2009 | My Life Is One Way... อูราลี feat. เอมิ มาเรีย |  | Departure |
| 2009 | 2 My Fans (Live) 10forefdee feat. Kayzabro, เอมิ มาเรีย | จำหน่ายในรูปแบบดีวีดี | 10forefdee Release Tour Final |
| 2009 | "I Gotta (Winter Kiss)" (สด) เอมิ มาเรีย | จำหน่ายในรูปแบบดีวีดี | 10forefdee Release Tour Final |
วัดบางโคล่นอก

| วัดบางโคล่นอก |
| --- | --- |


ชื่อสามัญ: วัดบางโคล่นอก
ที่ตั้ง: เลขที่ 448/21 ซอยพระรามที่ 3 ซอย 22 ถนนพระรามที่ 3 แขวงบางโคล่ เขตบางคอแหลม กรุงเทพมหานคร 10120
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางโคล่นอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางโคล่ เขตบางคอแหลม กรุงเทพมหานคร วัดมีที่ดินตั้งวัดเนื้อที่ 7 ไร่ 2 งาน 25 ตารางวา
วัดบางโคล่นอกตั้งเป็นวัดเมื่อปี พ.ศ. 2361 ไม่ปรากฏหลักฐานว่าผู้ใดสร้างวัด ชื่อวัดตั้งขึ้นตามท้องที่ที่ตั้ง วัดนี้ได้พระราชทานวิสุงคามสีมาเมื่อวันที่ 14 มกราคม พ.ศ. 2451 โดยนายอ่วมอำแดงคิดได้กราบบังคมทูลพระกรุณาขอเป็นที่วิสุงคามสีมา ด้านการศึกษา วัดได้สนับสนุนการศึกษาด้านพระปริยัติธรรม ได้รับอนุญาตจากทางราชการให้สร้างอาคารเรียน คือ โรงเรียนวัดบางโคล่นอกในที่ของวัด ในสมัยพระครูสิริรัตนวิมลเป็นเจ้าอาวาส ท่านได้ดำเนินการบูรณะอุโบสถโดยการถมพื้นซ่อมแซมหลังคา กุฏิชั้นเดียว จำนวน 7 หลัง บูรณะศาลาเมรุ และสร้างศาลารัตนรังษีหนึ่งหลังชั้นเดียว
รายนามเจ้าอาวาส

พระอาจารย์เปรี่ยน
พระอาจารย์บัว
พระอาจารย์ฉุย
หลวงพ่อคง
พระครูรัตนรังษี (หลวงปู่พุ่ม)
พระอาจารย์น้อย
พระอาจารย์เอิบ
พระมหาพิชิต โสตฺถิจารี
พระครูสิริรัตนวิมล (ติสรโณ)
พระครูโกวิทวรกิจ องค์ปัจจุบัน
วัดลาดบัวขาว (กรุงเทพมหานคร)

บทความนี้เกี่ยวกับวัดลาดบัวขาวในเขตบางคอแหลม สำหรับวัดลาดบัวขาวในเขตสะพานสูง ดูที่ วัดลาดบัวขาว (ราชโยธา)
| วัดลาดบัวขาว |
| --- | --- |


ที่ตั้ง: เลขที่ 650 ซอยเจริญกรุง 80 ถนนเจริญกรุง แขวงบางคอแหลม เขตบางคอแหลม กรุงเทพมหานคร 10120
ประเภท: วัดราษฎร์
นิกาย: มหานิกาย
พระประธาน: พระพุทธชัยมงคล
เจ้าอาวาส: พระครูปทุมโชติวัฒน์ (เจริญ)
 สถานีย่อยพระพุทธศาสนา
วัดลาดบัวขาว เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางคอแหลม เขตบางคอแหลม กรุงเทพมหานคร เจ้าอาวาสองค์ปัจจุบันคือ พระครูปทุมโชติวัฒน์ (เจริญ)
วัดลาดบัวขาวตั้งเป็นวัดเมื่อปี พ.ศ. 2310 ได้รับพระราชทานวิสุงคามสีมาเมื่อปี พ.ศ. 2367 เขตวิสุงคามสีมากว้าง 14 เมตร ยาว 28 เมตร
อาคารเสนาสนะในวัดได้แก่ พระอุโบสถ ภายในประดิษฐานพระประธานนามว่า พระพุทธชัยมงคล  มีศาลาการเปรียญก่อตั้งเมื่อปี พ.ศ. 2527 เปิดเฉพาะวันสำคัญทางศาสนา เช่น วันวิสาขบูชา วันมาฆบูชา วันอาสาฬหบูชา เป็นต้น วัดมีสวนป่าลานธรรมซึ่งแต่เดิมเคยเป็นกุฏิสงฆ์ ภายในสวนประกอบด้วยหอระฆัง บ่อน้ำสระบัว และพระพุทธรูป
รายนามเจ้าอาวาส

พระชม
พระทองยอด
พระครูสงวน เกสโร
พระครูวิมลธรรมธาดา
พระครูปทุมโชติวัฒน์
วัดวรจรรยาวาส

| วัดวรจรรยาวาส |
| --- | --- |
บุษบกธรรมาสน์ในศาลาการเปรียญวัดวรจรรยาวาส

ชื่อสามัญ: วัดวรจรรยาวาส
ที่ตั้ง: เลขที่ 1020/20 ซอยเจริญกรุง 72 ถนนเจริญกรุง แขวงวัดพระยาไกร เขตบางคอแหลม กรุงเทพมหานคร 10120
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดวรจรรยาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวัดพระยาไกร เขตบางคอแหลม กรุงเทพมหานคร วัดอยู่ริมแม่น้ำเจ้าพระยา หน้าวัดหันหน้าสู่แม่น้ำ อยู่ติดกับคลองบางขวาง จึงเรียกว่า วัดบางขวางล่าง ขุนท่องสื่อ โสณกุลได้บูรณะใน พ.ศ. 2341 (สมัยพระบาทสมเด็จพระพุทธเลิศหล้านภาลัย) ต่อมาในปี พ.ศ. 2490 ท้าววรจันทร์ได้บูรณะอีกครั้ง
อาคารเสนาสนะและปูชนียวัตถุ

พระอุโบสถสร้างแบบก่ออิฐถือปูน มีช่อฟ้าและใบระกาหน้าบันทั้งหน้าและหลังเป็นรูปปูนปั้นปิดทองปางมารวิชัย บริเวณด้านหน้าในกำแพงแก้วมีมณฑป 2 หลัง มณฑปด้านซ้ายประดิษฐานพระพุทธรูปปางนาคปรก ส่วนมณฑปด้านขวาประดิษฐานพระพุทธรูปปางห้ามญาติและปางทุกรกิริยา
ศาลาการเปรียญเป็นที่เก็บรักษาบุษบกที่มีลักษณะและศิลปะลวดลายงดงาม ฝีมือช่างในสมัยกรุงศรีอยุธยา มีธรรมาสน์รูปทรงปราสาทแกะสลักลวดลายอย่างวิจิตรพิสดาร ธรรมาสน์นี้คาดว่าสร้างขึ้นราวสมัยสมเด็จพระนเรศวรมหาราชหรือสมเด็จพระเอกาทศรถ
ป้อมวิไชยประสิทธิ์

| ป้อมวิไชยประสิทธิ์ |
| --- | --- |
ส่วนหนึ่งของพระราชวังเดิม
แขวงวัดอรุณ เขตบางกอกใหญ่ กรุงเทพมหานคร ในประเทศไทย
ป้อมวิไชยประสิทธิ์ ริมฝั่งแม่น้ำเจ้าพระยา
ประเภท: ป้อมปราการ
ข้อมูล
ควบคุมโดย: กองทัพเรือไทย
เปิดสู่ สาธารณะ: ปีละ 1 ครั้ง
สภาพ: ยังใช้งานอยู่
ประวัติศาสตร์
สร้าง: รัชสมัยสมเด็จพระนารายณ์มหาราช
สร้างโดย: พระยาวิไชเยนทร์
สถาปนิก: เดอ ลามาร์
การใช้งาน: ใช้ยิงสลุตหลวงของกองทัพเรือในพระราชพิธีต่าง ๆ
วัสดุ: อิฐ
การต่อสู้/สงคราม: การปฏิวัติสยาม พ.ศ. 2231
เหตุการณ์: การสวรรคตของสมเด็จพระเจ้ากรุงธนบุรี


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: ป้อมวิไชยประสิทธิ์
ขึ้นเมื่อ: 22 พฤศจิกายน พ.ศ. 2492
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000138
 
 
 
เป็นป้อมปราการสมัยกรุงศรีอยุธยาเพียงแห่งเดียวในกรุงเทพมหานคร
ป้อมวิไชยประสิทธิ์
ป้อมวิไชยประสิทธิ์ เป็นป้อมปราการเก่าแก่ ริมแม่น้ำเจ้าพระยา ตั้งอยู่บนฝั่งแม่น้ำเจ้าพระยาด้านตะวันตก ทางเหนือของปากคลองบางหลวง (คลองบางกอกใหญ่) ปัจจุบันอยู่ในบริเวณกองบัญชาการกองทัพเรือ พระราชวังเดิม ถนนอรุณอมรินทร์ เขตบางกอกใหญ่ กรุงเทพมหานคร
ป้อมวิไชยประสิทธิ์เดิมเป็นป้อมหอรบตั้งอยู่มุมกำแพงเมืองบางกอก (ธนบุรี) ถูกสร้างขึ้นในสมัยกรุงศรีอยุธยาเพื่ออารักขาปากแม่น้ำ ซึ่งเป็นเส้นทางการค้าขายสำคัญ คาดว่าป้อมนี้ถูกสร้างขึ้นก่อนรัชสมัยของสมเด็จพระนารายณ์มหาราช โดยอาจมีชาวโปรตุเกสช่วยออกแบบ
ในสมัยสมเด็จพระนารายณ์ ได้ทรงให้ปรับปรุงและสร้างป้อมเมืองบางกอกขึ้นใหม่ โดยอาจดำเนินการตามคำกราบบังคมทูลของเจ้าพระยาวิชเยนทร์ (คอนสแตนติน ฟอลคอน) การออกแบบและควบคุมการก่อสร้างป้อมทำโดยมองซิเออร์เดอ ลา มาร์ นายช่างชาวฝรั่งเศสผู้มีบทบาทในการก่อสร้างป้อมปราการหลายแห่งสมัยสมเด็จพระนารายณ์ โดยคุณพ่อ โทมัสโซ วัลกวาเนรา บาทหลวงคณะเยสุอิตชาวอิตาเลียน เป็นที่ปรึกษาด้านวิศวกรรม  ลา มาร์ได้วางแผนก่อสร้างป้อมดาวตามแบบตะวันตกทั้งสองฝั่งแม่น้ำ มีโซ่ขึงกั้นแม่น้ำเพื่อป้องกันเรือเข้าออก แต่มีเพียงป้อมฝั่งตะวันออกที่ได้สร้างจนสำเร็จ ก่อนจะเกิดการปฏิวัติเมื่อปลายแผ่นดินสมเด็จพระนารายณ์ และถูกรื้อลงในสมัยรัตนโกสินทร์ (บางแหล่งกล่าวว่ารื้อลงในสมัยสมเด็จพระเพทราชา) ป้อมวิไชยประสิทธิ์จึงยังคงรูปลักษณ์เดิมอยู่
ป้อมทั้งสองฝั่งแม่น้ำนี้ แหล่งข้อมูลบางแหล่งระบุชื่อป้อมฝั่งตะวันออกว่า ป้อมวิไชยเยนทร์ และฝั่งตะวันตกว่าป้อมวิไชยประสิทธิ์ ขณะที่บางแหล่งเรียกรวมกันว่าป้อมวิไชยเยนทร์หรือ ป้อมบางกอก และระบุว่าต่อมาเมื่อสมเด็จพระเจ้าตากสินมหาราชทรงสถาปนากรุงธนบุรีเป็นราชธานี ได้ทรงสร้างพระราชวังขึ้นบริเวณป้อมฝั่งตะวันตก พร้อมกับปรับปรุงป้อมพระราชทานนามว่า "ป้อมวิไชยประสิทธิ์"
ป้อมวิไชยประสิทธิ์มีสถาปัตยกรรมเป็นป้อมก่ออิฐฉาบปูน มีกำแพงรูปแปดเหลี่ยม 2 ชั้น สร้างขนานกัน กำแพงชั้นในมีหอคอยกลมทรงสอบสองหลัง ตั้งอยู่บนกำแพงตรงมุมด้านทิศเหนือ และทิศใต้
ปัจจุบันป้อมวิไชยประสิทธิ์อยู่ในความดูแลของกองทัพเรือไทย ใช้เป็นที่ยิงสลุตในพระราชพิธีสำคัญต่าง ๆ และมีการติดตั้งเสาธงบริเวณทางเข้าป้อมทางทิศตะวันตกตรงกำแพงชั้นใน เพื่อชักธงราชนาวีและธงผู้บัญชาการทหารเรือ
แหล่งข้อมูลอื่น

แผนที่และภาพถ่ายทางอากาศของ ป้อมวิไชยประสิทธิ์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′32″N 100°29′27″E﻿ / ﻿13.742199°N 100.4907846°E﻿ / 13.742199; 100.4907846
วัดบางพึ่ง (จังหวัดสมุทรปราการ)

| วัดบางพึ่ง |
| --- | --- |
อุโบสถ

ชื่อสามัญ: วัดบางพึ่ง
ที่ตั้ง: เลขที่ 26 หมู่ที่ 1 ซอยพระราชวีริยาภรณ์ 16 ถนนพระราชวีริยาภรณ์ ตำบลบางพึ่ง อำเภอพระประแดง จังหวัดสมุทรปราการ 10130
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางพึ่ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่หมู่ที่ 1 ตำบลบางพึ่ง อำเภอพระประแดง จังหวัดสมุทรปราการ ที่ดินที่ตั้งวัดมีเนื้อที่ 10 ไร่ 1 งาน 40 ตารางวา มีที่ธรณีสงฆ์ จำนวน 1 แปลง เนื้อที่ 9 ไร่ 1 งาน วัดอยู่ติดแม่น้ำเจ้าพระยา
ประวัติ

วัดบางพึ่งสร้างโดยชาวบ้านบางพึ่งเมื่อ พ.ศ. 2347 ประชาชนส่วนใหญ่ของบางพึ่งเป็นชาวไทยเชื้อสายจีน มีเรื่องเล่ากันว่า วัดบางพึ่งเป็นวัดที่สมเด็จพระเจ้าตากสินได้เคยนำทัพเรือเดินทางมาจากจันทบุรี มาพักที่บริเวณวัดเพื่อเข้าโจมตีพม่าที่ค่ายโพธิ์สามต้น ช่วงนั้นกรุงธนบุรีถูกพม่ายึดครองอยู่ นามของวัดจึงได้ชื่อว่า "วัดบางพึ่ง" วัดได้รับพระราชทานวิสุงคามสีมาเมื่อประมาณ พ.ศ. 2378
วัดบางพึ่งเดิมไม่มีทางออกถนน แต่ปัจจุบันทางวัดได้ทำถนนเข้าวัดเสร็จเรียบร้อยแล้ว แต่เดิมมีบริเวณกว้างขวางมาก แต่เนื่องจากดินริมฝังแม่น้ำถูกน้ำกัดเซาะพังทลายจึงมีพื้นที่ลดลง โบราณวัตถุที่พอจะมีเหลืออยู่บ้างคือเศียรพระพุทธรูปที่พบในฐานเจดีย์เก่าซึ่งเป็นพักตร์แบบสุโขทัยและอยุธยา แกะสลักด้วยหินทรายแดง จึงสันนิษฐานว่าอาจสร้างมาตั้งแต่สมัยอยุธยาหรือก่อนหน้านั้น
อาคารเสนาสนะ

อุโบสถเป็นอาคารก่ออิฐถือปูน กว้าง 10 เมตร ยาว 20 เมตร สร้างเมื่อ พ.ศ. 2347 รูปแบบแบบพระราชนิยมสมัยรัชกาลที่ 3 กล่าวคือ ไม่มีช่อฟ้าใบระกาหางหงส์ ตกแต่งหน้าบันด้วยลวดลายปูนปั้นประดับเครื่องถ้วยชามจีน เครื่องเบญจรงค์แบบสมัยรัชกาลที่ 3 มีพระประธานประจำอุโบสถ ปางมารวิชัย สมัยทวารวดี ขนาดหน้าตักกว้าง 59 นิ้ว สูง 180 นิ้ว
หอระฆัง (หลังเก่า) เป็นอาคารก่ออิฐถือปูน สองชั้น สภาพชำรุดมาก ชั้นบนโปร่ง เนื่องจากเจาะช่องวงโค้งทั้งสี่ด้าน กรมศิลปากรทำการบูรณะไปเมื่อปี พ.ศ. 2544 ศาลาการเปรียญ กว้าง 24 เมตร ยาว 35 เมตร สร้างเมื่อ พ.ศ. 2528 เป็นอาคารคอนกรีตเสริมเหล็กทรงไทย สองชั้น หอสวดมนต์ กว้าง 10 เมตร ยาว 20 เมตร สร้างเมื่อ พ.ศ. 2533 เป็นอาคารคอนกรีตเสริมเหล็ก กุฏิสงฆ์ จำนวน 17 หลัง เป็นอาคารไม้ 4 หลัง ครั้งตึกครั้งไม้ 3 หลัง และอาคารคอนกรีตเสริมเหล็ก 10 หลัง
อาคารอเนกประสงค์ กว้าง 12 เมตร ยาว 28 เมตร สร้างเมื่อ พ.ศ. 2544 เป็นอาคารคอนกรีตเสริมเหล็ก และยังมีฌาปนสถาน หอกลอง โรงครัว เรือนเก็บพัสดุ เรือนรับรอง
วัดศาลารี

| วัดศาลารี |
| --- | --- |


ชื่อสามัญ: วัดศาลารี, วัดศาลาลี
ที่ตั้ง: เลขที่ 57 หมู่ที่ 4 ถนนบางไผ่พัฒนา ตำบลบางไผ่ อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
เจ้าอาวาส: พระครูวิจิตรพัฒนโกวิท (บุญถม ฐิตสํวโร)
 สถานีย่อยพระพุทธศาสนา
วัดศาลารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางไผ่น้อย ตำบลบางไผ่ อำเภอเมืองนนทบุรี จังหวัดนนทบุรี ปัจจุบันพระครูวิจิตรพัฒนโกวิท (บุญถม ฐิตสํวโร) ดำรงตำแหน่งเจ้าอาวาส
วัดศาลารีสร้างขึ้นเมื่อ พ.ศ. 2320 ในช่วงปลายสมัยกรุงธนบุรี ไม่ปรากฏว่าผู้ใดเป็นผู้สร้าง เดิมชื่อว่า วัดศาลาลี แต่ไม่ทราบว่าเปลี่ยนมาเป็น "วัดศาลารี" ได้อย่างไร วัดได้รับพระราชทานวิสุงคามสีมาเมื่อ พ.ศ. 2329
อาคารและเสนาสนะประกอบด้วยอุโบสถ สร้างเมื่อ พ.ศ. 2481 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปางมารวิชัย สร้างเมื่อ พ.ศ. 2531 ศาลาการเปรียญ สร้างเมื่อ พ.ศ. 2541 เป็นอาคารคอนกรีตเสริมเหล็กทรงไทย 2 ชั้น ภายในประดิษฐานพระพุทธรูป กุฏิสงฆ์ เป็นอาคารคอนกรีตเสริมเหล็ก วิหาร สร้างเมื่อ พ.ศ. 2538 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2534 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยไม้ วัดยังมีรอยพระพุทธบาทจำลอง
วัดแจงร้อน

| วัดแจงร้อน |
| --- | --- |
วัดแจงร้อน

ที่ตั้ง: เลขที่ 2 ซอยราษฎร์บูรณะ 37 ถนนราษฎร์บูรณะ แขวงราษฎร์บูรณะ อำเภอราษฎร์บูรณะ กรุงเทพมหานคร 10140
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดแจงร้อน เป็นวัดราษฎร์ สังกัดคณะสงฆ์มหานิกาย ตั้งอยู่ในแขวงราษฎร์บูรณะ เขตราษฎร์บูรณะ กรุงเทพมหานคร บริเวณปากคลองแจงร้อน
ประวัติ

สันนิษฐานว่าสร้างวัดขึ้นราวปี พ.ศ. 2300 ช่วงกรุงศรีอยุธยาตอนปลาย ไม่ปรากฏนามผู้สร้าง เดิมมีนามว่า วัดพารา บ้างก็ว่าชื่อ วัดหงษ์ร่อน มีเรื่องเล่าว่าขณะกำลังสร้างวัด มีหงส์ตัวหนึ่งบินร่อนมาอยู่เหนือบริเวณวัด ผู้ที่เคยเห็นอุโบสถหลังเก่า เล่าว่ามีเสาคู่หนึ่งด้านหน้า ยอดเสาหารทำเป็นรูปหงส์กางปีกทั้งสองเสา แต่อุโบสถได้ถูกรื้อไปในปี พ.ศ. 2461 ส่วนชื่อ แจงร้อน  ไม่มีใครทราบว่าหมายถึงอะไร บ้างว่าเพี้ยนมาจาก แจงร้อย บ้าง แร้งร่อน บ้าง วัดแจงร้อนได้รับพระราชทานวิสุงคามสีมา เมื่อ พ.ศ. 2461
อาคารเสนาสนะ

พระอุโบสถของวัดแจงร้อนปัจจุบัน อาจจะเป็นพระอุโบสถหลังที่ 4 หรือ 5 ที่ได้ปลูกสร้างขึ้นมาบนที่เดียวกัน พระอุโบสถปัจจุบันสร้างสำเร็จเมื่อ พ.ศ. 2466 โดยมี พระครูประสิทธิ์สิกขการ (หลวงพ่อจวน) เป็นผู้ดำริสร้างขึ้น  อุโบสถมีขนาดกว้าง 13 เมตร ยาว 23 เมตร หันหน้าลงแม่น้ำเจ้าพระยาทางด้านทิศตะวันออก
วิหารก่ออิฐถือปูนกว้าง 10 เมตร ยาว 18 เมตร ผนังก่อทึบไม่มีหน้าต่าง เข้าใจว่าวิหารนี้สร้างคู่กับพระอุโบสถหลังเดิมที่ถูกรื้อไป เมื่อ พ.ศ. 2461 ลวดลายภายในกรอบหน้าบัน และบนกรอบซุ้มประตู เป็นลวดลายปูนปั้นที่งดงาม ภายในประดิษฐาน หลวงพ่อหินแดง พระพุทธรูปปางสมาธิทำมาจากศิลาแลงสีแดง
วิหารเป็นแบบพระราชนิยมสมัยรัชกาลที่ 3 ส่วนศาลาการเปรียญ สร้างขึ้นเมื่อปี พ.ศ. 2470 ที่หน้าบันทำเป็นลายปูนปั้นหมูป่ากำลังโผล่หน้าออกมาจากปากถ้ำโดยประดับด้วยกระจกสีเป็นรูปป่า
ป้อมพระสุเมรุ

| ป้อมพระสุเมรุ |
| --- | --- |
   ป้อมพระสุเมรุ ในเดือนธันวาคม พ.ศ. 2566
ประเภท: ป้อมปราการ
ที่ตั้ง: แขวงชนะสงคราม เขตพระนคร กรุงเทพมหานคร ประเทศไทย
พิกัด: 13°45′50″N 100°29′46″E﻿ / ﻿13.763771°N 100.496085°E﻿ / 13.763771; 100.496085
ความสูง: 31.5 เมตร
ความยาว: 45 เมตร
สร้างเมื่อ: พ.ศ. 2326
สร้างโดย: พระบาทสมเด็จพระพุทธยอดฟ้าจุฬาโลกมหาราช
การใช้งานดั้งเดิม: เป็นส่วนหนึ่งของระบบกำแพงเมืองและป้อมปราการกรุงเทพมหานคร
บูรณะ: พ.ศ. 2525
สถานะ: ปิดใช้งาน, ยังมีอยู่
สถาปัตยกรรม: รัตนโกสินทร์
ผู้ดูแล: กรมศิลปากร

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: ป้อมพระสุเมรุ
ขึ้นเมื่อ: 22 พฤศจิกายน พ.ศ. 2492
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000065
 
 
ป้อมพระสุเมรุ เป็นป้อมปราการที่สร้างขึ้นในสมัยรัชกาลที่ 1 ในสมัยนั้นได้มีการสร้างป้อมปราการ 14 แห่งเพื่อป้องกันพระนคร แต่เมื่อเวลาผ่านไป ป้อมปราการหมดความจำเป็น จึงถูกรื้อถอนไป ป้อมพระสุเมรุเป็น 1 ใน 2 ป้อมที่ยังคงเหลืออยู่ อีกป้อมหนึ่งคือป้อมมหากาฬ ชื่อป้อมพระสุเมรุได้นำมาตั้งเป็นชื่อถนนพระสุเมรุ
ป้อมพระสุเมรุซึ่งสร้างมาแต่รัชกาลที่ 1 มีลักษณะสวยงามและเป็นประโยชน์ใช้สอยมากมาย มีเชิงเทิน ช่องยิงปืน ห้องเก็บกระสุนดินดำ และอาวุธยุทโธปกรณ์ต่าง ๆ แต่ก็ชำรุดทรุดโทรมเป็นธรรมดา จนถึง พ.ศ. 2524 กรมศิลปากรได้ซ่อมแซมบูรณะตามรูปแบบเดิมจากภาพถ่ายในสมัยรัชกาลที่ 5 จนแลดูสง่างามเหมือนเดิม และยังปรับปรุงบริเวณโดยรอบให้เป็นสวนสาธารณะอีกด้วย โดยให้ชื่อว่า "สวนสันติชัยปราการ" มีพลับพลา ชื่อว่า "พระที่นั่งสันติชัยปราการ"
ชุมชนโดยรอบป้อมพระสุเมรุ คือชุมชนถนนพระอาทิตย์ มีความเข้มแข็งด้านการมีส่วนร่วมสูงเช่นเดียวกับชุมชนป้อมมหากาฬ แต่มีความหลากหลายสูงกว่า
ในสมัยรัชกาลที่ 1 เมื่อ พ.ศ. 2326 มีชาวเขมร 10,000 คน มาขุดคลองเชื่อมระหว่างคลองบางลำภูกับคลองโอ่งอ่าง จนจรดต่อกันเกิดเป็นคลองรอบกรุง
แหล่งข้อมูลอื่น

แผนที่และภาพถ่ายทางอากาศของ ป้อมพระสุเมรุ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′50″N 100°29′46″E﻿ / ﻿13.763771°N 100.496085°E﻿ / 13.763771; 100.496085
ภาพถ่ายทางอากาศของ ป้อมพระสุเมรุ
วัดแก้วฟ้าจุฬามณี

13°47′58″N 100°31′07″E﻿ / ﻿13.799460°N 100.518506°E﻿ / 13.799460; 100.518506
| วัดแก้วฟ้าจุฬามณี |
| --- | --- |
วิหารหลวงพ่อศิริไอย์ศวรรย์

ชื่อสามัญ: วัดแก้วฟ้าจุฬามณี
ที่ตั้ง: เลขที่ 9 ถนนทหาร แขวงถนนนครไชยศรี เขตดุสิต กรุงเทพมหานคร 10300
ประเภท: วัดราษฎร์
นิกาย: มหานิกาย
เจ้าอาวาส: พระครูสุภกิจจานุรักษ์ (กรุ่น กตปุญฺโญ ป.ธ. ๓, พ.บ.)
 สถานีย่อยพระพุทธศาสนา
วัดแก้วฟ้าจุฬามณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนถนนทหาร ในพื้นที่แขวงถนนนครไชยศรี เขตดุสิต กรุงเทพมหานคร มีเนื้อที่ 13 ไร่ 32 ตารางวา ปัจจุบัน พระครูสุภกิจจานุรักษ์ (กรุ่น กตปุญฺโญ ป.ธ. ๓, พ.บ.) เป็นเจ้าอาวาส
วัดแก้วฟ้าจุฬามณีตั้งขึ้นเมื่อปี พ.ศ. 2300 ได้รับพระราชทานวิสุงคามสีมาเมื่อปี พ.ศ. 2310 ไม่ทราบประวัติแน่ชัด ชาวบ้านมักเรียกว่า วัดแก้วฟ้าบน บ้าง เพื่อให้แตกต่างกับวัดแก้วฟ้าล่างหรือวัดแก้วแจ่มฟ้า เพราะวัดนี้ตั้งอยู่ปากคลองบางซื่อริมฝั่งตะวันออกของแม่น้ำเจ้าพระยา ในเอกสารงานบำเพ็ญกุศลทักษิณานุปทานถวายระบุว่า ทางวัดได้แลกที่กับชาวจีนสกุลล่ำซำ และได้สร้างอุโบสถ ณ สถานที่แห่งนั้นดังปรากฏในปัจจุบัน
อุโบสถกว้าง 8 เมตร ยาว 24 เมตร หลังคาลด 2 ชั้น ประดับช่อฟ้าใบระกา หางหงส์ หลังคามุงกระเบื้อง ภายในมีภาพจิตรกรรมฝาผนังเป็นภาพเหตุการณ์ในพุทธประวัติ มีพระพุทธรูปปางมารวิชัยขนาดหน้าตักกว้าง 71 นิ้ว สูง 111 นิ้ว เป็นพระประธาน ประดิษฐานอยู่บนฐานชุกชี
วิหารกว้าง 17 เมตร ยาว 20 เมตร ภายในประดิษฐานพระพุทธศิริไอย์ศวรรย์ ซึ่งเป็นพระประธานในวิหาร ยังมีพระพุทธรูปอื่นคือ พระพุทธวัฒนา พระพุทธสถาพร พระพุทธบวรมงคล พระพุทธวิมลรัศมี พระพุทธดีประเสริฐ พระพุทธป่าเลิศวิไลยก์ และหลวงพ่อเพชร
อาคารเสนาสนะอื่นได้แก่ ศาลาการเปรียญและธัมเมกขสถูปซึ่งใช้เป็นสถานที่ปฏิบัติธรรม
ระเบียงรูป

พระครูสุภกิจจานุรักษ์ เจ้าอาวาส
ภาพมุมสูงของวัด
ภายในอุโบสถ
ภายในวิหาร
มณฑปและธัมเมกขสถูป
ป้อมพระจุลจอมเกล้า

| ป้อมพระจุลจอมเกล้า  |
| --- | --- |
ส่วนหนึ่งของฐานทัพเรือกรุงเทพ
ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ ในประเทศไทย
เรือหลวงแม่กลอง ที่ตั้งปลดประจำการในป้อมพระจุลจอมเกล้า ภาพในปี พ.ศ. 2562
ประเภท: ป้อมปราการ
ข้อมูล
ควบคุมโดย: กองทัพเรือไทย
เปิดสู่ สาธารณะ: ใช่
สภาพ: ยังใช้งานอยู่
เว็บไซต์: pomprachul.navy.mi.th
ประวัติศาสตร์
สร้าง: มีนาคม พ.ศ. 2427
สร้างสำหรับ: เป็นป้อมยุทธนาวี
สร้างโดย: พระบาทสมเด็จพระจุลจอมเกล้าเจ้าอยู่หัว
สถาปนิก: พระยาชลยุทธโยธินทร์
การใช้งาน: พิพิธภัณฑ์
วัสดุ: รากฐานเป็นก้อนหินขนาดใหญ่ เสริมด้วยไม้ซุงวางเป็นชั้น ก่ออิฐถือปูนโครงเหล็กด้านบน
การต่อสู้/สงคราม: วิกฤติการณ์ ร.ศ. 112
ข้อมูลสถานี
ผู้บัญชาการ ปัจจุบัน: ว่าที่ นาวาเอก จตุรงค์ ชมภู


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: ป้อมพระจุลจอมเกล้า
ขึ้นเมื่อ: 23 มิถุนายน พ.ศ. 2566
เป็นส่วนหนึ่งของ: โบราณสถานในเขตจังหวัดสมุทรปราการ
เลขอ้างอิง: 0000202
 
 
 
เป็นป้อมปราการที่ใช้เป็นที่ยิงต่อสู้กับเรือรบฝรั่งเศสในวิกฤติการณ์ ร.ศ. 112
ป้อมพระจุลจอมเกล้า หรือเรียกสั้น ๆ ว่า "ป้อมพระจุล" เป็นป้อมปราการทางน้ำ ตั้งอยู่ที่ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ สร้างขึ้นเมื่อใด ไม่พบหลักฐานแน่ชัด แต่คาดว่าสร้างขึ้นในราวเดือน มีนาคม พ.ศ. 2427 ในรัชสมัยพระบาทสมเด็จพระจุลจอมเกล้าเจ้าอยู่หัว เพื่อป้องกันการรุกรานจากอังกฤษและฝรั่งเศส ซึ่งเป็นชัยภูมิเหมาะสม หากมีเรือรบของข้าศึกบุกเข้ามาทางปากน้ำ ป้อมแห่งนี้สร้างเป็นป้อมปืนใหญ่แบบตะวันตก และได้ติดตั้งปืนใหญ่อาร์มสตรอง 152/32 มม. (6 นิ้ว) จำนวน 7 กระบอก เป็นอาวุธหลักของป้อม ทำให้ป้อมนี้เป็นป้อมปราการของสยามที่ทันสมัยมากที่สุดในเวลานั้น
ป้อมพระจุลจอมเกล้า นอกจากจะเป็นป้อมที่พระองค์ทรงดำริให้สร้างขึ้นแล้ว พระองค์ยังได้ทรงมาทดลองยิงปืนเสือหมอบด้วยพระองค์เอง ในเช้าวันที่ 28 พฤษภาคม พ.ศ. 2436 ป้อมพระจุลยังได้ใช้เป็นที่ยิงต่อสู้กับเรือรบฝรั่งเศสในวิกฤติการณ์ ร.ศ. 112 โดยมีพลเรือตรี พระยาชลยุทธโยธินทร์ เป็นผู้อำนวยการป้องกันปากแม่น้ำเจ้าพระยา
ปัจจุบัน ป้อมพระจุลจอมเกล้าขึ้นตรงกับฐานทัพเรือกรุงเทพ และได้ประดิษฐานพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัวเมื่อ พ.ศ. 2536 เพื่อเป็นราชานุสรณ์และรำลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว ที่ทรงมีต่อปวงชนชาวไทยอย่างหาที่เปรียบไม่ได้ และกองทัพเรือได้จัดเป็นพิพิธภัณฑ์เปิดให้ประชาชนเข้าชมด้วย ป้อมพระจุลจอมเกล้าจึงเป็นสถานที่ท่องเที่ยวที่สำคัญอีกแห่งหนึ่งของจังหวัดสมุทรปราการ และนอกจากนี้ในทางทิศเหนือของป้อมพระจุลจอมเกล้าเป็นพื้นที่ที่ใช้ในการเรียนรู้ของนักเรียนจ่าทหารเรือพรรคกลินในห้วงท้ายๆ ของการเป็นนักเรียนจ่า
ประวัติ

สืบเนื่องจากการเข้ามาของอิทธิพลชาติตะวันตกที่มาล่าอาณานิคมแถบเอเซีย อินโดจีน และการเปิดประเทศญี่ปุ่น ในสมัยรัชกาลที่ 4 นำโดยสหรัฐอเมริกา ทำให้เกิดความเชื่อที่ว่า "คนเอเซีย สู้ฝรั่งไม่ได้" แต่ก็ไม่ได้หมายความว่า สยามจะไม่มีการป้องกันเกิดขึ้น แม้ว่าป้อมบนสองฟากแม่น้ำเจ้าพระยาเดิม ตั้งแต่สมัยรัชกาลที่ 2 - รัชกาลที่ 4 จะรวมกันแล้วกว่า 20 ป้อม แต่ก็ยังเป็นป้อมโบราณที่ติดตั้งปืนใหญ่แบบเก่า รวมถึงยุทธวิธีที่แต่เดิมใช้รบทางน้ำมาเป็นระยะเวลายาวนานของสยาม นั่นคือการใช้โซ่ขึงปิดทางน้ำทำให้เรือไม่สามารถเคลื่อนไปได้ แต่กลวิธีไม่สามารถใช้ได้อีกต่อไป เมื่อ เรือกำปั่นของฝรั่ง หรือ เรือกลไฟ ซึ่งสามารถเคลื่อนที่ได้ด้วยถ่านหิน ที่ไม่จำเป็นต้องใช้พลังงานลมเหมือนแต่ก่อน นอกจากนี้กรมพระยาเทวะวงศ์วโรปการ ที่ปรึกษาราชการแผ่นดินของพระเจ้าอยู่หัว ก็ได้กล่าวไว้ว่า "ทางเรือ ไทยยังจะสู้รบฝรั่งเศสไม่ได้" จึงเป็นเหตุผลโดยรวมที่ต่อมาพระบาทสมเด็จพระจุลจอมเกล้าเจ้าอยู่หัวทรงเห็นความสำคัญ รับสั่งให้เตรียมการป้องกันกำลังทางเรือให้ดียิ่งขึ้น โดยพระองค์พระทานเงินส่วนพระองค์เป็นจำนวน 10,000 ชั่ง (800,000 บาท) เพื่อให้เร่งการสร้างป้อม และซื้ออาวุธเพื่อป้องกันพระนคร ด้วยความมุ่งมั่นของพระองค์ที่จะดำรงไว้ซึ่งเอกราชของชาติ ให้หลุดพ้นจากการเข้าแทรกแทรงของชาติตะวันตก ตามที่ทรงพระราชหัตถเลขาถึงเสนาบดีสภาในวันที่ 10 เมษายน ร.ศ.112 (พ.ศ. 2436) ใจความตอนหนึ่งว่า
....ฉันรู้ตัวชัดอยู่ว่า ถ้าความเป็นเอกราชของกรุงสยามได้สุดสิ้นไปเมื่อใด ชีวิตฉันก็คงจะสุดสิ้นไปเมื่อนั้น...
สิ่งที่น่าสนใจในป้อมพระจุลจอมเกล้า > ปืนเสือหมอบ

ปืนเสือหมอบหรือปืนใหญ่อาร์มสตรอง เป็นปืนใหญ่ขนาด 152/32 มม. สร้างโดยบริษัท เซอร์ ดับบลิวจี อาร์มสตรอง (วิลเลี่ยม จอร์จ อาร์มสตรอง) ปัจจุบันคือ บริษัท วิคเกอร์ อาร์มสตรอง เอ็นจิเนียริ่ง ประเทศอังกฤษ พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้จัดซื้อด้วยพระราชทานเงินพระคลังข้างที่ ซึ่งเป็นทรัพย์สินส่วนพระองค์ จำนวน 10 กระบอก (ติดตั้งที่ป้อมพระจุลจอมเกล้าจำนวน 7 กระบอก และติดตั้งที่ป้อมผีเสื้อสมุทรจำนวน 3 กระบอก) เมื่อ พ.ศ. 2436 เพื่อใช้ประจำการในป้อมพระจุลจอมเกล้า ลักษณะเด่นคือปืนนี้ถูกติดตั้งในหลุมปืนโดยเฉพาะ การยกปืนเมื่อทำการยิง ใช้ระบบไฮโดรนิวเมติก (hydro - pneumatic) เป็นระบบกันสะเทือน ตัวแปรคือน้ำ-อากาศ เมื่อยิงไปแล้วปืนจะหมอบลง ซึ่งเป็นที่มาของชื่อ ปืนเสือหมอบ ที่รู้จักกันทั่วไป ในวิกฤติการณ์ ร.ศ. 112 ปืนเสือหมอบเหล่านี้ก็ได้ใช้การต่อสู้กับกองเรือฝรั่งเศสด้วย นอกจากนี้ยังเป็นปืนใหญ่บรรทุกท้ายรุ่นแรกที่มีใช้ในกองทัพเรือ
สิ่งที่น่าสนใจในป้อมพระจุลจอมเกล้า > เรือหลวงแม่กลอง

เรือหลวงแม่กลอง เป็นเรือรบประเภทเรือปริเกต (เคเก) ต่อที่อู่เรืออุระงะ เมืองโยะโกะซุกะ ประเทศญี่ปุ่น เมื่อ พ.ศ. 2479 ขึ้นระวางประจำการเมื่อ พ.ศ. 2480 และปลดระวางประจำการเมื่อ พ.ศ. 2539 รวมระยะเวลาประจำการ 59 ปี นับว่าเป็นเรือรบที่ประจำการยาวนานที่สุดในประวัติศาสตร์กองทัพเรือไทย และเป็นเรือรบที่มีความเก่าแก่เป็นอันดับ 2 ของโลก ได้ผ่านการใช้งานในหน้าที่สำคัญหลายครั้ง เช่น เคยใช้เป็นเรือพระที่นั่งในรัชกาลที่ 8 และรัชกาลที่ 9 ร่วมรบในสงครามมหาเอเชียบูรพา และใช้เป็นเรือฝึกของทหารเรือ ปัจจุบันกองทัพเรือได้ดำเนินการอนุรักษ์และปรับปรุงเป็นพิพิธภัณฑ์เรือรบไทย เพื่อน้อมเกล้าฯ ถวายพระบาทสมเด็จพระเจ้าอยู่หัว เนื่องในวโรกาสงานฉลองสิริราชสมบัติ ครบ 50 ปี พุทธศักราช 2539 ตั้งอยู่ที่บริเวณริมน้ำปากอ่าวแม่น้ำเจ้าพระยา พื้นที่ใกล้กับพระบรมราชานุสาวรีย์รัชกาลที่ 5
ปืนเสือหมอบ
ทางเดินภายในป้อมพระจุลจอมเกล้า
ทางเดินภายในป้อมพระจุลจอมเกล้า
พิพิธภัณฑ์เรือหลวงแม่กลอง
แหล่งข้อมูลอื่น

ภาพถ่ายทางอากาศของ ป้อมพระจุลจอมเกล้า
แผนที่และภาพถ่ายทางอากาศของ ป้อมพระจุลจอมเกล้า
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°32′16″N 100°35′01″E﻿ / ﻿13.537662°N 100.583632°E﻿ / 13.537662; 100.583632
ข้อมูลป้อมพระจุลจอมเกล้า โดยฐานทัพเรือกรุงเทพ
ข้อมูลป้อมพระจุลจอมเกล้า โดยสำนักงานศิลปากรที่ 1 ราชบุรี เก็บถาวร 2007-08-21 ที่ เวย์แบ็กแมชชีน
รายเอียดเกี่ยวกับป้อมพระจุลจอมเกล้า เก็บถาวร 2007-11-04 ที่ เวย์แบ็กแมชชีน
พระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว ณ ป้อมพระจุลจอมเกล้า
วัดคลองเตยนอก

| วัดคลองเตยนอก |
| --- | --- |


ชื่อสามัญ: วัดคลองเตยนอก, วัดกุเกษมคงคาราม, วัดบ้านเล่า
ที่ตั้ง: เลขที่ 36 ถนนเกษมราษฎร์ แขวงคลองเตย เขตคลองเตย กรุงเทพมหานคร 10110
ประเภท: วัดราษฎร์
นิกาย: มหานิกาย
เจ้าอาวาส: พระมหานพโรจน์ ธมฺมิโก (ปธ.๗)
 สถานีย่อยพระพุทธศาสนา
วัดคลองเตยนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองเตย เขตคลองเตย กรุงเทพมหานคร